ai4bharat/Pralekha huggingface dataset:
উপ-রাষ্ট্রপতিরসচিবালয়
উপ রাষ্ট্রপতি অন্য দেশগুলিকে ভারতের অভ্যন্তরীণ বিষয়ে মন্তব্য করা থেকে বিরত থাকার পরামর্শ দিয়েছেন
উপ রাষ্ট্রপতি বলেছেন দেশের ঐক্য, সংহতি, নিরাপত্তা এবং সার্বভৌমত্ব রক্ষা করতে ৩৭০ ধারা বিলোপ করা হয়েছে
প্রাক্তন কেন্দ্রীয় মন্ত্রী, প্রয়াত সুষমা স্বরাজের প্রথম মৃত্যু বার্ষিকীতে উপ রাষ্ট্রপতি গভীর শ্রদ্ধা নিবেদন করেছেন
উপ রাষ্ট্রপতি তরুন রাজনৈতিক নেতাদের শ্রীমতি সুষমা স্বরাজের গুন গুলি অনুসরণ করার পরামর্শ দিয়েছেন
সুষমা জী, ভারতীয় সংস্কৃতির সংখিপ্তসার বলে উপ রাষ্ট্রপতি জানিয়েছেন
পাঞ্জাব বিশ্ববিদ্যালয় পরিচালিত প্রথম সুষমা স্বরাজ স্মারক বক্তৃতায় উপ রাষ্ট্রপতি ভাষণ দেন
নতুন দিল্লী, ৬ই অগাস্ট, ২০২০
ভারতের উপ রাষ্ট্রপতি এম ভেঙ্কাইয়া নাইডু আজ প্রতিবেশী রাষ্ট্র সহ অন্যান্য রাষ্ট্রগুলিকে ভারতের অভ্যন্তরীণ বিষয়ে মন্তব্য করা থেকে বিরত থাকার পরামর্শ দিয়েছেন এবং তিনি বলেছেন এক বৃহত্তর প্রেক্ষাপটে জম্মু এবং কাশ্মীর থেকে ৩৭০ ধারা বিলোপ করা হয়েছে। দেশের ঐক্য,সংহতি,নিরাপত্তা এবং সার্বভৌম রক্ষা করতেই এই পদক্ষেপ গ্রহন করা হয়েছে।
পাঞ্জাব বিশ্ববিদ্যালয় আয়োজিত, প্রয়াত প্রাক্তন বিদেশমন্ত্রী সুষমা স্বরাজের স্মৃতিতে প্রথম স্মারক বক্তৃতায় ভাষণ প্রসঙ্গে উপ রাষ্ট্রপতি বলেন ভারতে সংসদীয়গণতন্ত্র রয়েছে। সংসদে বিস্তারিত আলোচনার পর সংখ্যাগরিষ্ঠ মতামতের ভিত্তিতে ৩৭০ ধারা বিলোপের সিদ্ধান্ত নেওয়া হয়।
শ্রী নাইডু চান অন্যান্য রাষ্ট্র গুলি অন্য দেশের বিষয়ে হস্তক্ষেপ না করে তাদের নিজেদের বিষয়ে মনোনিবেশ করুক।
শ্রীমতী সুষমা স্বরাজের প্রতি গভীর শ্রদ্ধা নিবেদন করে উপ রাষ্ট্রপতি তাঁকে প্রকৃত ভারতীয় নারী হিসাবে বর্ণনা করেন। পাশাপাশি শ্রী নাইডু আরও জানান যে শ্রীমতি স্বরাজ ভালো প্রশাসক ছিলেন এবং প্রতিটি ক্ষেত্রে তিনি তাঁর সেই পরিচয় রেখে গেছেন।
উপ রাষ্ট্রপতি তরুন রাজনৈতিক নেতাদের শ্রীমতি সুষমা স্বরাজের গুণগুলি অনুসরণ করার পরামর্শ দিয়েছেন। শ্রী নাইডু বলেন সুষমাজী ছিলেন খুব ভালো মানুষ, যে কোনো ব্যক্তির অনুরোধে তিনি দ্রুত সাড়া দিতেন। তিনি সাত বার লোকসভায় এবং তিন বার বিধানসভায় নির্বাচিত হন। এর থেকেই প্রমাণিত হয় যে তিনি কতটা জনপ্রিয় ছিলেন।
বিদেশমন্ত্রী থাকাকালীন তাঁর কাজের সাফল্য এবং সমস্যা সমাধানের ক্ষমতা সোশ্যাল মিডিয়ায় বার বার উচ্চারিত হয়েছে। দেশের লক্ষ লক্ষ মানুষের ভালবাসা তিনি পেয়েছেন। সাম্প্রতিককালে বিদেশমন্ত্রীদের মধ্যে তিনিই ছিলেন অত্যন্ত জনপ্রিয়।
উপ রাষ্ট্রপতি বলেন প্রয়াত সুষমাজী খুব ভালো বক্তা ছিলেন। ১৯৯৬ সালে লোকসভায় ভারতীয়ত্ব বিষয়ে তাঁর বক্তব্য স্মরণীয় হয়ে থাকবে।
সুষমাজী, ভারতীয় সংস্কৃতির সংক্ষিপ্তসার বলে উপ রাষ্ট্রপতি জানিয়েছেন। তিনি বলেন, সুষমা স্বরাজ ছিলেন আধুনিক চিন্তা ভাবনা এবং মূল্যবান ঐতিহ্যের সংমিশ্রণ। তাঁকে,তাঁর পরিবারের সদস্য হিসাবে বর্ণনা করে শ্রী নাইডু রাখি বন্ধনের কথা স্মরণ করেন।
পাঞ্জাব বিশ্ববিদ্যালয়ের এলুমনি এসোসিয়েশন এবং আইন বিভাগ প্রতি বছর সুষমা স্বরাজ স্মারক বক্তৃতার যে আয়োজন করেছে তার প্রশংসা করে শ্রী নাইডু বলেন, এটি শুধুমাত্র শ্রদ্ধা প্রদর্শনের জন্য নয়। এর থেকে বর্তমান প্রজন্ম, বিখ্যাত মানুষদের কাজে অনুপ্রাণিত হবে বলে তিনি আশা প্রকাশ করেন।
পাঞ্জাব বিশ্ববিদ্যালয়ের উপাচার্য শ্রী রাজ কুমার,শ্রীমতী সুষমা স্বরাজের কন্যা বাঁশুরি স্বরাজ প্রমুখ আজকের অনুষ্ঠানে যোগ দেন।
(CG/PPM
সংস্কৃতিমন্ত্রক
ভারতীয় জাদুঘরে আন্তর্জাতিক সংগ্রহশালা সপ্তাহ উদযাপন
কলকাতা, ১৬ মে, ২০২২
আগামী ১৮ই মে আন্তর্জাতিক সংগ্রহশালা দিবস। ওই দিন থেকে ২০ মে পর্যন্ত, তিন দিন ধরে সম্রাট শাহজাহনের রত্নখচিত সুরাপাত্র, জাহাঙ্গিরের রাজত্বকালে স্বর্ণমুদ্রার মতো বেশ কিছু দুষ্প্রাপ্য ঐতিহাসিক নিদর্শন প্রদর্শিত হতে চলেছে ভারতীয় জাদুঘরে। এবছরের আন্তর্জাতিক সংগ্রহশালা দিবসের মূল ভাবনা হল – ‘পাওয়ার অফ মিউজিয়াম’। এর আওতায় কেন্দ্রীয় সংস্কৃতি মন্ত্রকের উদ্যোগে ১৬ থেকে ২০ মে পর্যন্ত আন্তর্জাতিক সংগ্রহশালা সপ্তাহ উদযাপন করা হচ্ছে। এই উপলক্ষে একাধিক অনুষ্ঠানের আয়োজন করেছে ভারতীয় জাদুঘর কর্তৃপক্ষ।
ভারতীয় জাদুঘরের শিক্ষা অধিকর্তা শ্রী সায়ন ভট্টাচার্য জানিয়েছেন, আন্তর্জাতিক সংগ্রহশালা দিবস থেকে তিন দিন বেশ কিছু দুর্লভ প্রত্নতাত্ত্বিক সামগ্রী দেখার সুযোগ পাবেন দর্শনার্থীরা। মহাস্থানগড় শিলালেখ সহ ভারতীয় জাদুঘরের সংগ্রহে থাকা ৫০টিরও বেশি দুষ্প্রাপ্য সামগ্রী এই প্রদর্শনীতে স্থান পেতে চলেছে। তিনি জানান, প্রতিটি সামগ্রী এক একেকটি ইতিহাস সঙ্গে বয়ে নিয়ে চলেছে। এই প্রদর্শনীর মাধ্যমে সাধারণ মানুষের সামনে সেইসব কাহিনী তুলে ধরা হবে। ১৬ থেকে ২০ মে পর্যন্ত চলা আন্তর্জাতিক সংগ্রহশালা সপ্তাহে প্রতিদিন সকাল ১০টা থেকে রাত ৮টা পর্যন্ত উৎসাহী দর্শকরা বিনামূল্যে জাদুঘরে প্রবেশ করতে পারবেন।
আন্তর্জাতিক সংগ্রহশালা সপ্তাহ উদযাপনের অঙ্গ হিসেবে আজ ভারতীয় জাদুঘর প্রাঙ্গণে মাটির সামগ্রী তৈরির উপর একটি কর্মশালার আয়োজন করা হয়। ১১ জন খুদে পড়ুয়া সহ মোট ১৬ জন প্রশিক্ষণ প্রার্থী এতে অংশ নেন। এই কর্মশালায় প্রশিক্ষক হিসেবে উপস্থিত ছিলেন ভারতীয় জাদুঘরের মডেলিং ইউনিটের ইনচার্জ শ্রী তপন দাস।
বুদ্ধ পূর্ণিমা উপলক্ষে এদিন জাদুঘর প্রাঙ্গণে কালো পাথরের প্রাচীন ভগবান গৌতম বুদ্ধের ধর্মচক্র প্রবর্তন মুদ্রা রূপে একটি মূর্তির ওপর প্রদর্শনীর সূচনা করা হয়। এছাড়াও সপ্তাহব্যাপী বিভিন্ন দিনে ভারতীয় জাদুঘর কর্তৃপক্ষ অঙ্কন কর্মশালা, পাথরের তৈরি সামগ্রী, প্যানেল ডিসকাশন, গ্যালারি টক, বাউল গান এবং ডোনা গঙ্গোপাধ্যায় ও তার দল দীক্ষা মঞ্জরীর নৃত্য পরিবেশনের আয়োজন করেছে। পাশাপাশি ভারতীয় জাদুঘর প্রাঙ্গণে ট্রাইফেডের বিভিন্ন পণ্য সামগ্রী বিক্রির ব্যবস্থা করা হয়েছে। রয়েছে সেলফি পয়েন্ট।
CG/SS/SKD
(Visitor Counter : 9
প্রতিরক্ষামন্ত্রক
ভারত-মার্কিন বায়ুসেনার দ্বিপাক্ষিক মহড়া ‘কোপ-ইন্ডিয়া-১৮’
কলাইকুন্ডা, পশ্চিম মেদিনীপুর, ১০ ডিসেম্বর, ২০১৮
ভারত ও মার্কিন যুক্তরাষ্ট্রের বিমানবাহিনী আজ  কলাইকুন্ডা বায়ুসেনা ঘাঁটিতে ‘কোপ-ইন্ডিয়া-১৮’ শীর্ষক তৃতীয় পর্যায়ের দ্বিপাক্ষিক মহড়ায় অংশ নেয়। দুই দেশের বিমানবাহিনীর মধ্যে ১৩ দিনের এই মহড়া গত ৩ ডিসেম্বর শুরু হয়েছে, চলবে ১৩ ডিসেম্বর পর্যন্ত।
এই উপলক্ষে সাংবাদিকদের সঙ্গে কথা বলার সময় এয়ার অফিসার কমান্ডিং এয়ার কমোডোর সাজি অ্যান্টনি বলেন, দুই দেশের বায়ুসেনার মধ্যে অভিযান পরিচালনার পাশাপাশি, কর্মকৌশলগত দক্ষতা বাড়াতে শ্রেষ্ঠ পন্থা-পদ্ধতিগুলির পারস্পরিক আদান-প্রদান করা এ ধরণের যৌথ মহড়ার উদ্দেশ্য। মার্কিন বিমানবাহিনীর আধিকারিক কর্নেল ড্যারেল ইন্সলে বলেন, ভারতীয় বিমানবাহিনীর পাইলটদের সঙ্গে বিমান ওড়ানো এবং একসঙ্গে প্রশিক্ষণ পরিচালনা তাঁর দেশের বাহিনীর কাছে এক অনন্য সুযোগ। ‘কোপ-ইন্ডিয়া’ মহড়ায় অংশগ্রহণের মাধ্যমে দুই দেশের বিমানবাহিনীর কর্মীদের দক্ষতা এবং বোঝাপড়া বৃদ্ধি পাবে বলে অভিমত প্রকাশ করে কর্নেল ইন্সলে বলেন, এ ধরণের মহড়া দ্বিপাক্ষিক সম্পর্ক ও বিনিময় জোরদার করতে কার্যকর হয়ে উঠবে। ভারত-মার্কিন যৌথ বায়ুসেনা মহড়া ২০০৪ সালে শুরু হয়। মহড়া চলাকালীন বিশেষজ্ঞদের মতবিনিময়, এয়ার মোবিলিটি ট্রেনিং, বিমান থেকে অবতরণ সংক্রান্ত প্রশিক্ষণ, বিপুল সংখ্যায় কর্মী বিনিময় সহ যুদ্ধবিমানের প্রশিক্ষণের মতো বিষয়গুলি প্রাধান্য পায়। এবারের মহড়ায় ১৪টি মার্কিন যুদ্ধবিমান সহ প্রায় ২০০ জন বায়ুসেনা কর্মী অংশ নিয়েছেন।
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহের পৌরহিত্যে দিল্লীতে কোভিড-১৯ পরিস্থিতি নিয়ে সাম্প্রতিক একাধিক বৈঠকে গৃহীত পদক্ষেপে গতি
নয়াদিল্লী, ১৭ জুন, ২০২০
দিল্লীতে কোভিড-১৯ পরিস্থিতি মোকাবিলায় গত সোম ও মঙ্গলবার কেন্দ্রীয় স্বরাষ্ট্র মন্ত্রী শ্রী অমিত শাহের পৌরহিত্যে একাধিক পর্যালোচনা বৈঠকে গৃহীত সিদ্ধান্ত অনুযায়ী নমুনা পরীক্ষার সংখ্যা দ্বিগুন করা হয়েছে। দিল্লীতে গত ১৫ ও ১৬ই জুন ১৬ হাজার ৬১৮টি নমুনা সংগ্রহ করা হয়েছে। গত ১৪ তারিখ পর্যন্ত দৈনিক নমুনা সংগ্রহের সংখ্যা ছিল ৪ থেকে সাড়ে ৪ হাজার। সংগৃহীত নমুনাগুলির মধ্যে ৬ হাজার ৫১০টির পরিণাম পাওয়া গেছে। বাকিগুলির ফলাফল আগামীকাল জানা যাবে।
কেন্দ্রীয় স্বরাষ্ট্র মন্ত্রীর পৌরহিত্যে কোভিড সংক্রমণ ও প্রতিরোধ সংক্রান্ত বৈঠকগুলিতে গৃহীত সিদ্ধান্ত অনুযায়ী দিল্লীর ২৪২টি সংক্রমিত এলাকায় বাড়ি বাড়ি গিয়ে মানুষের স্বাস্থ্য সমীক্ষার কাজ শুরু হয়েছে। এই জোনগুলিতে বসবাসকারী ২ লক্ষ ৩০ হাজার ৪৬৬ জনের মধ্যে গত ১৫ ও ১৬ তারিখ ১ লক্ষ ৭৭ হাজার ৬৯২ জনের ক্ষেত্রে সমীক্ষার কাজ শেষ হয়েছে। বাকিদের স্বাস্থ্য সমীক্ষার কাজ আগামী ২০ জুনের মধ্যে শেষ হবে।
দিল্লীতে কোভিড পরিস্থিতি মোকাবিলার জন্য শ্রী শাহের নির্দেশ অনুযায়ী একাধিক প্রয়োজনীয় পদক্ষেপ গ্রহণ করা হয়েছে। নমুনা পরীক্ষাগারগুলিতে পরীক্ষার মাশুল নির্ধারণ সংক্রান্ত ডঃ ভি কে পলের নেতৃত্বে গঠিত উচ্চস্তরীয় বিশেষজ্ঞ কমিটির রিপোর্ট কেন্দ্রীয় স্বাস্থ্য ও পরিবার কল্যাণ মন্ত্রকের কাছে জমা পড়েছে। উচ্চস্তরীয় এই বিশেষজ্ঞ কমিটির প্রতিবেদন দিল্লী সরকারের কাছে প্রয়োজনীয় পদক্ষেপ গ্রহণর জন্য পাঠিয়ে দেওয়া হয়েছে। কমিটি প্রত্যেক নমুনা পরীক্ষার জন্য ২ হাজার ৪০০ টাকার মাশুল স্থির করেছে।
কেন্দ্রীয় স্বরাষ্ট্র মন্ত্রীর নির্দেশ অনুযায়ী দিল্লিতে গৃহীত পদক্ষেপের পাশাপাশি,ভারতীয় চিকিৎসা গবেষণা পর্ষদের অনুমোদিত নতুন নীতি-নির্দেশিকায় বলা হয়েছে আগামী ১৮ই জুন থেকে কোভিড-১৯ নমুনা পরীক্ষার জন্য দ্রুততর অ্যান্টিজেন পদ্ধতি অনুসরণ করতে হবে। নমুনা পরীক্ষার এই পদ্ধতি অনেক বেশি কার্যকর ও ব্যয় সাশ্রয়ী। দিল্লীতে চিকিৎসা কিট সরবরাহে অগ্রাধিকার দেওয়া হবে এবং নমুনা সংগ্রহ ও তার পরীক্ষার জন্য ১৬৯টি কেন্দ্র গড়ে তোলা হয়েছে।
(CG/BD/NS
দক্ষতাউন্নয়নওশিল্পোদ্যোগমন্ত্রক
শিল্পোদ্যোগ বিকাশের ক্ষেত্রে একটি কার্যকর বাস্তুতন্ত্র গড়ে তুলতে সরকারের পদক্ষেপ
নতুন দিল্লি, ২৩ জুলাই, ২০২১
দক্ষতা উন্নয়ন ও শিল্পোদ্যোগ মন্ত্রকের পক্ষ থেকে শিল্পোদ্যোগ বিকাশের ক্ষেত্রে বাস্তুতন্ত্র তৈরির লক্ষ্যে প্রধানমন্ত্রী যুব যোজনা নামে একটি পাইলট প্রকল্প গ্রহণ করা হয়েছে। এই প্রকল্পটি উত্তরাখণ্ড সহ দশটি রাজ্য এবং দুটি কেন্দ্রশাসিত অঞ্চলে ইতিমধ্যেই লাগু করা হয়েছে। এই প্রকল্পের মাধ্যমে উত্তরাখণ্ডের ৩,৮৩৬ জন সহ মোট ৬০ হাজার প্রার্থী উপকৃত হয়েছেন।
এই মন্ত্রকের অধীন একটি স্ব-শাসিত সংস্থা গুয়াহাটির ইন্ডিয়ান ইনস্টিটিউট অফ এন্টারপ্রেনারশিপ ক্ষুদ্র এবং অতি ক্ষুদ্র সংস্থায় শিল্পোদ্যোগ- এর ক্ষেত্রে প্রশিক্ষণ, গবেষণা এবং পরামর্শ দেওয়ার ব্যবস্থা করেছে। শিল্পোদ্যোগ-এর উন্নয়নের ক্ষেত্রে বিশেষ গুরুত্ব দেওয়া হয়েছে। এ পর্যন্ত ওই সংস্থার মাধ্যমে আড়াই লক্ষ মানুষ প্রশিক্ষণ নিয়েছেন।
আজ রাজ্যসভায় এক লিখিত প্রশ্নের জবাবে কেন্দ্রীয় দক্ষতা উন্নয়ন ও শিল্পোদ্যোগ মন্ত্রী শ্রী ধর্মেন্দ্র প্রধান এই তথ্য জানিয়েছেন।
CG/ SB
(Visitor Counter : 87
স্বরাষ্ট্র মন্ত্রক
এক সংকল্প, এক লক্ষ্য – আত্মনির্ভর ভারত : শ্রী অমিত শাহ
আগামী পয়লা জুন থেকে কেন্দ্রীয় সশস্ত্র পুলিশ বাহিনীর ক্যান্টিন ও স্টোরগুলিতে কেবলমাত্র দেশজ সামগ্রী বিক্রি হবে
নয়াদিল্লি, ১৩ মে, ২০২০
প্রধানমন্ত্রী শ্রী নরেন্দ্র মোদী দেশকে স্বনির্ভর করে তোলার এবং ভারতেই উৎপাদিত সামগ্রী ব্যবহারের আহ্বান জানিয়েছেন । কেন্দ্রীয় স্বরাষ্ট্র মন্ত্রী শ্রী অমিত শাহ প্রধানমন্ত্রীর এই আবেদনকে আলোর দিশারী হিসাবে বর্ণনা করে ভবিষ্যতে ভারতকে বিশ্বের অগ্রণী দেশে পরিণত করার বার্তা হিসাবে বর্ণনা করেন।
এই লক্ষ্যে আজ কেন্দ্রীয় স্বরাষ্ট্র মন্ত্রক কেন্দ্রীয় সশস্ত্র পুলিশ বাহিনীর সমস্ত ক্যান্টিন ও স্টোরগুলিতে আগামী পয়লা জুন থেকে কেবলমাত্র দেশজ সামগ্রী বিক্রির সিদ্ধান্ত নিয়েছে। ক্যান্টিন ও স্টোরগুলিতে দেশজ সামগ্রী সংগ্রহ বাবদ প্রায় ২ হাজার ৮০০ কোটি টাকা খরচ হবে। মন্ত্রকের এই সিদ্ধান্তের ফলে সশস্ত্র পুলিশ বাহিনীর প্রায় ১০ লক্ষ কর্মীর ৫০ লক্ষ পারিবারিক সদস্য দেশজ সামগ্রী ব্যবহার করবেন।
কেন্দ্রীয় স্বরাষ্ট্র মন্ত্রী দেশবাসীর প্রতি আবেদন জানিয়ে বলেছেন, “আপনারা যতটা সম্ভব দেশে উৎপাদিত পণ্য ব্যবহার করুন এবং এ ধরনের পণ্য ব্যবহারে অন্যদেরকেও উৎসাহিত করুন। বর্তমান সময় পিছিয়ে থাকার নয়, বরং সঙ্কটের পরিস্থিতিকে সুযোগে পরিণত করার সময়”।
শ্রী শাহ আরও বলেছেন, প্রত্যেক ভারতীয় যদি স্বদেশী পণ্য ব্যবহারে দৃঢ় সংকল্পবদ্ধ হন, তা হলে আগামী ৫ বছরের মধ্যেই দেশ স্বনির্ভর হয়ে উঠবে।
দেশবাসীর প্রতি আবেদনে স্বরাষ্ট্র মন্ত্রী বলেছেন, “দেশজ সামগ্রী ব্যবহারের মধ্য দিয়ে ভারতকে স্বনির্ভর করে তোলার যাত্রাপথে আসুন আমরা সকলে প্রধানমন্ত্রী মোদীর হাতকে আরও শক্ত করি”।
(CG/BD/SB
সংখ্যালঘুবিষয়কমন্ত্রক
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি আজ ষষ্ঠ আন্তর্জাতিক যোগ দিবসে, তাঁর বাস ভবনে একাধিক সম্প্রদায়ের মানুষের সঙ্গে একযোগে যোগাভ্যাসে অংশগ্রহণ করেন
নতুন দিল্লী, ২১শে জুন, ২০২০
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি আজ ষষ্ঠ আন্তর্জাতিক যোগ দিবসে, তাঁর বাস ভবনে একাধিক সম্প্রদায়ের মানুষের সঙ্গে একযোগে যোগাভ্যাসে অংশগ্রহণ করেন। তিনি এই বছরের আন্তর্জাতিক যোগ দিবসের মূল ভাবনা "পরিবারের সঙ্গে যোগাভ্যাস" বিষয়টির পক্ষে জোরদার সওয়াল করেন। উল্লেখ্য বর্তমানে কোভিড-19 অতিমারী কালে একত্রিত না হওয়াই শ্রেয় বলে মনে করা হচ্ছে।
গোটা দেশজুড়ে আজ বৈদুতিন এবং ডিজিটাল মাধ্যমে এই বছরের আন্তর্জাতিক যোগ দিবস উৎসাহ ও উদ্দীপনার সঙ্গে পালিত হচ্ছে। সরকারের পক্ষ থেকে এবারের যোগ দিবসের অনুষ্ঠানে মানুষের অংশগ্রহণের জন্য সোশ্যাল মিডিয়া এবং ডিজিটাল মিডিয়ার ওপর বিশেষ জোর দেওয়া হয়।
শ্রী নাকভি গত কয়েক বছর ধরে যোগ অনুশীলন করে চলেছেন। তিনি বলেন যোগাভ্যাস সব বয়সের মানুষের জন্য উপকারী। যোগাভ্যাস "বিশ্ব স্বাস্থ্য ক্ষেত্রে মুকুট" হয়ে উঠেছে বলে তিনি মন্তব্য করেন। শ্রী নাকভি বলেন,ভারতের হাজার হাজার বছরের প্রাচীন সংস্কৃতি এই যোগাভ্যাস বর্তমানে সমগ্র বিশ্বের মানুষের কাছে "স্বাস্থ্যের সম্পদ" হয়ে উঠেছে। সংখ্যালঘু বিষয়ক মন্ত্রী বলেন, বিশেষ করে এই দূষণ এবং কঠিন চাপের সময়, মন এবং শরীরকে সুস্থ রাখতে যোগাভ্যাস অত্যন্ত গুরুত্বপূর্ণ ভূমিকা পালন করে। যোগের মাধ্যমে সুস্থ শরীর বজায় রাখা সম্ভব এবং মনে রাখতে হবে স্বাস্থ্যই সম্পদ।
(CG/PPM
সামাজিকন্যায়ওক্ষমতায়নমন্ত্রক
রূপান্তরকামীদের কল্যাণে
নয়াদিল্লি, ২৫ জুন, ২০১৯
২০১১-র জনগণনার সময় ভারতের রেজিট্রার জেনারেল প্রথম তিনটি কোডের ব্যবহার করেন। এই তিনটি কোড হল- পুরুষ, মহিলা এবং অন্যান্য। এই অন্যান্য শ্রেণীর মানুষজনের মধ্যে রূপান্তরকামীরাও রয়েছেন। অতএব, কিছু কিছু রূপান্তরকামী মানুষ তাঁদের ইচ্ছানুসারে হয় পুরুষ না হয় নারীত্বে পৌছানোর প্রচেষ্টায় রয়েছেন। প্রসঙ্গত, ২০১১-র জনগণনা অনুযায়ী, দেশে ‘অন্যান্য’ শ্রেণীর মানুষের সংখ্যা ৪,৮৭,৮০৩। রাজ্যের নিরিখে ২০১১-র জনগণনার ‘অন্যান্য’ শ্রেণীর মানুষজনের সংখ্যা সবথেকে বেশি রয়েছে অন্ধ্রপ্রদেশে। এই রাজ্যে ‘অন্যান্য’ শ্রেণীর মানুষজনের সংখ্যা- ৪৩,৭৬৯। এর পরেই রয়েছে মহারাষ্ট্র। এখানে ‘অন্যান্য’ শ্রেণীর মানুষজনের সংখ্যা ৪০,৮৯১। এই ক্ষেত্রে তৃতীয় স্হানে রয়েছে বিহার। এখানে ‘অন্যান্য’ শ্রেণীর মানুষজনের সংখ্যা ৪০,৮২৭।
প্রসঙ্গত, পশ্চিমবঙ্গে ‘অন্যান্য’ শ্রেণীর মানুষজনের সংখ্যা ৩০,৩৪৯। লাক্ষ্মাদ্বীপে সবথেকে কম সংখ্যক এ ধরণের মানুষজন রয়েছেন। এখানে ‘অন্যান্য’ শ্রেণীর মানুষজনের সংখ্যা মাত্র তিন।
কেন্দ্রীয় সামাজিক ন্যায় এবং ক্ষমতায়ণ মন্ত্রক ২০১৮-১৯ অর্থবর্ষে রূপান্তরকামী সমাজের সদস্যদের দক্ষতা উন্নয়নের প্রয়োজনে প্রশিক্ষণ কর্মসূচি চালানোর জন্য ন্যাশনাল ব্যাকওয়ার্ড ক্লাসেস ফিনান্স অ্যান্ড ডেভেলপমেন্ট কর্পোরেশন বা এনবিসিএফডিসি ১ কোটি টাকা দিয়েছে। আজ লোকসভায় লিখিত জবাবে এ তথ্য জানিয়েছেন কেন্দ্রীয় সামাজিক ন্যায় ও ক্ষমতায়ন প্রতিমন্ত্রী শ্রী রতনলাল কাটারিয়া।
CG/SSS/NS
(Visitor Counter : 189
প্রধানমন্ত্রীরদপ্তর
ডঃ শ্যামাপ্রসাদ মুখোপাধ্যায়ের জন্মজয়ন্তীতে প্রধানমন্ত্রীর শ্রদ্ধা নিবেদন
নতুনদিল্লি, ৬ই জুলাই, ২০২২
প্রধানমন্ত্রী শ্রী নরেন্দ্র মোদী ডঃ শ্যামাপ্রসাদ মুখোপাধ্যায়ের জন্মজয়ন্তীতে তাঁর অবদানকে স্মরণ করেছেন এবং বিনম্র শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেনঃ
“ডঃ শ্যামাপ্রসাদ মুখোপাধ্যায়কে তাঁর জন্মজয়ন্তীতে শ্রদ্ধা নিবেদন করি। দেশের উন্নয়নে, বিশেষ করে শিল্প ও বাণিজ্য ক্ষেত্রে তাঁর অবদানের জন্য তিনি সর্বজনশ্রদ্ধেয়। বিদ্বজ্জন হিসেবে এবং মেধা সামর্থ্যের জন্য তিনি ছিলেন সুপরিচিত”।
PG/CB/
(
প্রতিরক্ষামন্ত্রক
মিনি ম্যারাথনের আয়োজন করছে কলাইকুন্ডা বায়ুসেনা ঘাঁটি
কলকাতা, ১৭ জানুয়ারি, ২০১৯
২০১৯-এর প্রজাতন্ত্র দিবসের অংশ হিসেবে কলাইকুন্ডা বায়ুসেনা ঘাঁটি একটি মিনি ম্যারাথনের আয়োজন করছে খড়্গপুরের সেরসা স্টেডিয়ামে আগামী ২০ জানুয়ারি, বরিবার। এই ম্যারাথনের আনুষ্ঠানিক সূচনা করবেন এই বিমান ঘাঁটির এয়ার অফিসার কম্যান্ডিং, এয়ার কমোডর সাজি অ্যান্টনি। ভারতীয় বিমানবাহিনীতে তরুণ-তরুণীদের জন্য কি ধরণের সুযোগ-সুবিধা রয়েছে সে বিষয়ে অবহিত করার জন্য এই মিনি ম্যারাথনের আয়োজন করা হচ্ছে।
কলাইকুন্ডা বায়ুসেনা ঘাঁটি, পুলিশ পরিষেবা, রেল এবং খড়্গপুরের আশেপাশের বিভিন্ন স্কুল ও কলেজ থেকে অংশগ্রহণকারীরা আসবেন। সফল প্রতিযোগীদের আকর্ষণীয় পুরস্কার এবং শংসাপত্র দেওয়া হবে। এই প্রতিযোগিতায় অংশ নেওয়ার জন্য ইচ্ছুক ব্যক্তিরা তাঁদের নাম নথিভুক্ত করতে পারেন বায়ুঘাঁটির উল্লিখিত মোবাইল নম্বরগুলিতে ফোন করে। নম্বরগুলি হল – ৯৮৪৯১৪১০১২, ৯০৫০২৭১৭৬৭ । এছাড়া, ই-মেলের মাধ্যমেও নাম নথিভুক্ত করা যেতে পারে। তার ঠিকানাটি হল – kgp.minimarathon2018[at]gmail[dot]com। নাম নথিভুক্ত করার শেষ তারিখ ১৮ জানুয়ারি, ২০১৯ । নাম নথিভুক্ত করার জন্য আধার কার্ড এবং অন্যান্য প্রয়োজনীয় শংসাপত্র বাধ্যতামূলক।
অংশগ্রহণকারীদের চারটি ভাগে ভাগ করা হবে। সেগুলি হল – ১৬ বছরের নিচে, ১৬ থেকে ১৯ বছর, ১৯ থেকে ৪৫ বছর এবং ৪৫ বছরের ঊর্ধ্বে। নথিভুক্ত প্রতিযোগীদের ২০ জানুয়ারি ভোর ৫-৩০ মিনিট থেকে ৬টার মধ্যে প্রতিযোগিতা স্থলে পৌঁছতে হবে।
SSS/DM
(Visitor Counter : 111
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
ওড়িশায় কোভিড-১৯ মহামারী মোকাবিলায় সকলের অংশগ্রহণ ও ডিজিটাল পদ্ধতির সাহায্য নেওয়া হচ্ছে
নয়াদিল্লী, ২৩ জুন, ২০২০
কেন্দ্রীয় সরকার এবং রাজ্য ও কেন্দ্রশাসিত অঞ্চলগুলি কোভিড-১৯ মহামারীর মোকাবিলায় একসঙ্গে যুদ্ধ করছে। কেন্দ্রের প্রস্তাবিত পরামর্শ নির্দেশাবলীর মধ্যেও কোনও কোনও রাজ্য বিশেষ কিছু ব্যবস্থা গ্রহণ করেছে।
ওড়িশা, কোভিড-১৯এর ব্যবস্থাপনায় তথ্যপ্রযুক্তিকে ব্যবহার করার পাশাপাশি পঞ্চায়েত প্রধানদের ক্ষমতাবৃদ্ধি, স্বাস্থ্যক্ষেত্রে দক্ষ কর্মীদের সক্রিয় অংশগ্রহণ সহ সকলের সাহায্য নিচ্ছে। যাদের সংক্রমণের বেশি ঝুঁকি রয়েছে তাদের ওপর বিশেষ নজর রেখে সংক্রমণের হার হ্রাস ছাড়াও মৃত্যুর হারও যথেষ্ট কম রাখতে পেরেছে। ওড়িশার কয়েকটি গুরুত্বপূর্ণ পদক্ষেপ :
সচেতক অ্যাপের মাধ্যমে জটিল অসুখে আক্রান্ত ব্যক্তি এবং প্রবীণ নাগরিকদের বিশেষ সহায়তা:-
ভুবনেশ্বর পুরসভা সচেতক অ্যাপ তৈরি করেছে। মোবাইলের এই অ্যাপের সাহায্যে জটিল অসুখে আক্রান্ত রুগীদের এবং প্রবীণ নাগরিকদের ব্যাপারে বিশেষ খেয়াল রাখা হচ্ছে। প্রতি পরিবারের একজন সদস্যকে ‘কেয়ার গিভার’ হিসেবে নিবন্ধীকৃত করা হয়েছে। যেসব প্রবীণ নাগরিক একা একা থাকেন তাঁদের জন্য ওয়ার্ড পর্যায়ে সচেতক কমিটি একজন স্বেচ্ছাসেবককে কেয়ার গিভারের দায়িত্ব দিয়েছে। সচেতক অ্যাপটি ব্যবহার করে নাগরিকরা কোভিড মহামারীর থেকে সুরক্ষা, চিকিৎসকের পরামর্শ, কোভিড কোয়ারেনটাইনের বিষয়ে সর্বশেষ তথ্য এবং সংক্রমণের ঘটনা সম্পর্কে জানতে পারছেন।
গ্রাম পঞ্চায়েত প্রধানদের নজরদারির জন্য ক্ষমতা প্রদানঃ-
রাজ্য সরকার ২০০৫ সালের বিপর্যয় ব্যবস্থাপনা আইনের ৫১ নম্বর ধারা, ১৮৯৭ সালের মহামারী ব্যাধি আইন এবং ২০২০ সালের ওড়িশা কোভিড-১৯ ব্যবস্থাপনা আইন অনুযায়ী জেলা কালেক্টরেটদের গ্রাম পঞ্চায়েত প্রধানদেরকে বিশেষ ক্ষমতা দানের নির্দেশ দিয়েছে। এরফলে পরিযায়ী শ্রমিক সহ যারা ১৪ দিনের কোয়ারেনটাইনে থাকবেন তাদের বিষয়ে এই পঞ্চায়েত প্রধানরা খোঁজখবর রাখছেন।
টেলি মেডিসিন পরিষেবার ব্যবস্থা করাঃ-
104 হেল্প লাইনের পাশাপাশি 14410 নম্বরটির মাধ্যমে একটি বিনামূল্যে টেলি-মেডিসিনের হেল্পলাইনের ব্যবস্থা করা হয়েছে। এখানে ইন্টারেক্টিভ ভয়েস রেসপন্স এর মাধ্যমে চিকিৎসা সংক্রান্ত পরামর্শ দেওয়া ছাড়াও কোভিড-১৯এর বিষয়ে নানা তথ্য দেওয়া হচ্ছে। চিকিৎসা পরিষেবা বিষয়ে ৩০০ জন বিশেষজ্ঞ ব্যক্তি এই কাজটি করছেন যার ফলে মানুষের মধ্যে কোভিড-১৯এর বিষয়ে অহেতুক আশঙ্কা দূর হচ্ছে।
স্বাস্থ্যকর্মীদের প্রশিক্ষণের মাধ্যমে দক্ষতা বৃদ্ধিঃ-
ওডিশা সরকার ১ লক্ষ ৭২ হাজার স্বাস্থ্যকর্মীদের কোভিড সংক্রমিতদের চিকিৎসার জন্য বিশেষ প্রশিক্ষণ দিয়েছে। গঞ্জাম জেলার প্রশাসন, কোয়ারান্টাইন সেন্টারে থাকা হাজার হাজার পরিযায়ী শ্রমিকদের কমিউনিটি স্বাস্থ্যকর্মী হিসেবে বিশেষ প্রশিক্ষণ দিয়েছে। অন্য জেলাগুলিও এই পন্থা অনুসরণ করছে।
(CG/CB/NS
প্রধানমন্ত্রীরদপ্তর
গ্রিসের রাষ্ট্রপতি প্রধানমন্ত্রীকে দ্য গ্র্যান্ড ক্রস অফ দ্য অর্ডার অফ অনার-এ ভূষিত করেছেন
নতুন দিল্লি, ২৫ আগস্ট, ২০২৩
গ্রিসের রাষ্ট্রপতি ক্যাটেরিনা সাকেলারোপৌলু প্রধানমন্ত্রী নরেন্দ্র মোদীকে ‘দ্য গ্র্যান্ড ক্রস অফ দ্য অর্ডার অফ অনার’-এ ভূষিত করেছেন।
১৯৭৫ সালে দ্য অর্ডার অফ অনার চালু করা হয়। একটি তারকার সামনের দিকে দেবী এথেন-এর মূর্তি এবং তাতে লেখা রয়েছে “শুধুমাত্র যোগ্য ব্যক্তিকেই সম্মান জানানো উচিত”।
গ্রিসের মর্যাদা বৃদ্ধিতে যাঁরা অবদান রেখেছেন, তাঁদের সম্মান জানাতে গ্রিসের রাষ্ট্রপতি বিভিন্ন দেশের প্রধানমন্ত্রী এবং বিশিষ্ট ব্যক্তিত্বদের দ্য গ্র্যান্ড ক্রস অফ দ্য অর্ডার অফ অনারে ভূষিত করে থাকেন।
মানপত্রে লেখা রয়েছে - “বন্ধুপরায়ণ ভারতবাসীকে সম্মান জানাতে প্রধানমন্ত্রী নরেন্দ্র মোদীর হাতে ব্যক্তিগতভাবে এই স্বীকৃতি তুলে দেওয়া হল।”
মানপত্রে আরও বলা হয়েছে, “এই সফর উপলক্ষে গ্রিস, ভারতের প্রধানমন্ত্রীকে সম্মান জানাচ্ছে, তিনি এমন একজন রাষ্ট্রনায়ক, যিনি নিরলসভাবে তাঁর দেশকে বিশ্ব মানচিত্রে তুলে ধরে চলেছেন এবং যিনি ভারতের আর্থিক অগ্রগতি ও সমৃদ্ধির জন্য ধারাবাহিকভাবে কাজ করছেন এবং সাহসী সংস্কারের পথে হেঁটেছেন। তিনি এমন একজন রাষ্ট্রনায়ক, যিনি পরিবেশের সুরক্ষা ও জলবায়ু পরিবর্তনকে আন্তর্জাতিক ক্ষেত্রে সবচেয়ে বেশি অগ্রাধিকারের মধ্যে নিয়ে আসার ব্যাপারে গুরুত্বপূর্ণ ভূমিকা নিয়েছেন।”
প্রধানমন্ত্রী মোদীর নির্ণায়ক ভূমিকাও ভারত - গ্রিসের পারস্পরিক স্বার্থ ও বন্ধুত্বের ক্ষেত্রকে সম্প্রসারিত করেছে।
প্রধানমন্ত্রী, গ্রিসের রাষ্ট্রপতি ক্যাটেরিনা সাকেলারোপৌলু, সেদেশের সরকার এবং গ্রিসবাসীকে অভিনন্দন জানিয়েছেন ও ট্যুইটে একটি পোস্ট করেছেন।
AC/SS/SKD
(
প্রধানমন্ত্রীরদপ্তর
প্রধানমন্ত্রী আশুরা উপলক্ষে হজরত ইমাম হুসেন -এর আত্মোৎসর্গ স্মরণ করেছেন
নয়াদিল্লি, ২৯ জুলাই, ২০২৩
প্রধানমন্ত্রী শ্রী নরেন্দ্র মোদী আশুরা উপলক্ষে হজরত ইমাম হুসেন -এর আত্মোৎসর্গ স্মরণ করেছেন।
প্রধানমন্ত্রী ট্যুইটে বলেছেন :
“আমরা হজরত ইমাম হুসেন -এর আত্মোৎসর্গ স্মরণ করি। ন্যায় ও মানুষের মর্যাদার আদর্শের প্রতি তাঁর শৌর্য এবং অঙ্গীকার প্রণিধানযোগ্য।”
(AC/SS/NS
আবাসনএবংশহরাঞ্চলেরদারিদ্র্যদূরীকরণমন্ত্রক
অব্যবহারিক ক্ষেত্রের চ্যালেঞ্জ ও সমস্যা সম্পর্কে আয়োজিত এক কর্মশালায় শহরাঞ্চলের দরিদ্রদের জীবিকার্জনের সুস্থ পরিবেশের ওপর জোর দিলেন শ্রী হরদীপ এস পুরী
নয়াদিল্লি, ১৮ মে, ২০১৮
শহরাঞ্চলে জীবিকার্জন সম্পর্কিত জাতীয় কর্মসূচি এনইউএলএম-এর মূল লক্ষ্য হল দারিদ্র্য লাঘব করার জন্য প্রচেষ্টা চালিয়ে যাওয়া এবং দরিদ্র শহরবাসীর জন্য স্বনির্ভর কর্মসংস্থানের ব্যবস্থা করা। সেইসঙ্গে, দক্ষতা অর্জনের মাধ্যমে তাঁরা যাতে অন্যান্য ক্ষেত্রেও কর্মসংস্থানের সুযোগ লাভ করতে পারেন, তা নিশ্চিত করাও এই কর্মসূচির আরেকটি উদ্দেশ্য। তবে, অব্যবহারিক অর্থনীতির আরও বেশ কয়েকটি ক্ষেত্রকে এই কর্মসূচির আওতায় বর্তমানে নিয়ে আসা হয়েছে।
আজ নতুন দিল্লীতে নগরায়ন সম্পর্কিত জাতীয় প্রতিষ্ঠানের  এক কর্মশালায় একথা জানান কেন্দ্রীয় আবাসন ও নগরায়ন প্রতিমন্ত্রী শ্রী হরদীপ এস পুরী। তিনি বলেন, সামাজিক নিরাপত্তা সুনিশ্চিত করা ছাড়াও বিভিন্ন অব্যবহারিক ক্ষেত্রের মূল পরিকাঠামো তথা জনপরিষেবা উন্নত করে তুলতেও এই ধরণের কর্মসূচি বিশেষভাবে উপযোগী। কারণ, তা দরিদ্র সাধারণ মানুষের দুঃখ-দুর্দশা লাঘব করে কাজের পরিস্থিতিকে আরও উন্নত করে তুলতে পারে।
শ্রী পুরী বলেন, রাস্তায় আবর্জনা কুড়িয়ে বেড়ানো ভবঘুরে, ফুটপাথের সাধারণ হকার ও ফেরিওয়ালা, ইটভাটার কর্মী এবং ঘর-গৃহস্থালির কাজে নিযুক্ত পরিচারক ও পরিচারিকারা এই ধরণের অব্যবহারিক ক্ষেত্রগুলির প্রতিনিধি। বর্তমান কর্মশালার মূল উদ্দেশ্য হল এই ধরণের অব্যবহারিক ক্ষেত্রগুলির সমস্যাকে চিহ্নিত করে কাজের পরিবেশ যাতে জীবন ও জীবিকার পক্ষে উপযোগী হয়ে উঠতে পারে, তার দিশা খুঁজে বের করা। অব্যবহারিক ক্ষেত্রের মহিলাদের সমস্যার ওপর বিশেষ দৃষ্টি দেওয়া হবে এই আলোচনা ও মতবিনিময়ের অনুষ্ঠানে। একইসঙ্গে বিভিন্ন চ্যালেঞ্জ ও উদ্ভাবন প্রচেষ্টা, নগর পরিকল্পনার ভূমিকা এবং ব্যবহারিক ক্ষেত্রের নানা সমস্যা ও সম্ভাবনাও রয়েছে কর্মশালার আলোচ্যসূচির মধ্যে। বিশেষভাবে চেষ্টা করা হবে ভারতে কাজের ভবিষ্যৎ সম্পর্কে একটি নির্দিষ্ট দিশা খুঁজে বের করা।
এদিনের ভাষণে শ্রী হরদীপ এস পুরী পথে-ঘাটে আবর্জনা কুড়িয়ে বেড়ানো এবং কঠিন বর্জ্য ব্যবস্থাপনার সঙ্গে যুক্ত ব্যক্তিদের সামাজিক অবদানের ওপর বিশেষ গুরুত্ব আরোপ করে বলেন যে নানা ধরণের কঠিন পরিস্থিতিতে অব্যবহারিক ক্ষেত্রের এই ধরণের মানুষদের রুটি-রুজির ব্যবস্থা করতে হয়। এদের মধ্যে আবার অধিকাংশই হলেন মহিলা, যাঁরা অবহেলিত এবং সুযোগ-সুবিধা থেকে বঞ্চিত মানুষদেরই প্রতিনিধি। স্বচ্ছ ভারত মিশনকে সফল করে তোলার কাজে তাঁদের অবদান অনস্বীকার্য বলে মন্তব্য করেন তিনি।
CG/SKD/DM/….
(Visitor Counter : 40
প্রতিরক্ষামন্ত্রক
সিঙ্গাপুর, কুয়েত ও কাতার থেকে ভারতীয় নৌবাহিনীর জাহাজ ঐরাবত, কলকাতা ও ত্রিখন্ড চিকিৎসার জন্য ব্যবহৃত তরলীকৃত অক্সিজেন এবং গুরুত্বপূর্ণ চিকিৎসা সরঞ্জাম নিয়ে ভারতে পৌঁছেছে
নয়াদিল্লী, ১০ মে, ২০২১
কোভিড-১৯এর বিরুদ্ধে লড়াইয়ে দেশকে সাহায্য করার জন্য নৌবাহিনীর ‘সমুদ্র সেতু-২’ অভিযান চালাচ্ছে। এর অঙ্গ হিসেবে নিউ ম্যাঙ্গালোরে আইএনএস কলকাতা, মুম্বাইতে আইএনএস ত্রিখন্ড এবং বিশাখাপত্তনমে আইএনএস ঐরাবত ১০ মে এসে পৌঁছেছে।
‘সমুদ্র সেতু-২’ অভিযানে যে ৯টি জাহাজ পারস্য উপসাগরীয় অঞ্চল ও দক্ষিণ পূর্ব এশিয়ার বন্ধু রাষ্ট্রগুলি থেকে চিকিৎসার জন্য ব্যবহৃত তরলীকৃত অক্সিজেন এবং গুরুত্বপূর্ণ চিকিৎসা সরঞ্জাম নিয়ে ভারতে আসছে তারই অঙ্গ হিসেবে এই তিনটি জাহাজ দেশে এসে পৌঁছেছে। বিশাখাপত্তনমে আইএনএস ঐরাবত ৮টি ক্রায়োজেনিক অক্সিজেন ট্যাঙ্ক, ৪ হাজার অক্সিজেন সিলিন্ডার সহ গুরুত্বপূর্ণ চিকিৎসা সরঞ্জাম নিয়ে সিঙ্গাপুর থেকে এসেছে। মুম্বাইয়ে আইএনএস ত্রিখন্ড ৪০ মেট্রিক টন চিকিৎসার জন্য তরলীকৃত অক্সিজেন, ক্রায়োজেনিক অক্সিজেন ট্যাঙ্ক নিয়ে কাতারের হামাদ পোর্ট থেকে নিয়ে এসেছে। ভারতকে কোভিড মহামারীর বিরুদ্ধে লড়াইয়ে সাহায্য করতে ফ্রান্সের অক্সিজেন সলিডারিডি ব্রিজ মিশনের আওতায় এগুলি কাতার থেকে নিয়ে আসা হয়েছে। নিউ ম্যাঙ্গালোর বন্দরে কাতার ও কুয়েত থেকে ৪০০ বোতল অক্সিজেন এবং ২৭ মেট্রিক টনের চিকিৎসার জন্য ব্যবহৃত অক্সিজেনের ২টি কন্টেনার আইএনএস কলকাতা নিয়ে এসেছে। এই ৩টি জাহাজ দেশে পৌঁছানোর ফলে ভারতে অক্সিজেন সরবরাহ বাড়বে। আরও কিছু চিকিৎসা সরঞ্জাম নিয়ে কুয়েত থেকে ২টি জাহাজ এবং ব্রুনেই থেকে একটি জাহাজ ভারতের উদ্দেশ্যে রওনা হয়েছে।
CG/CB/NS
(Visitor Counter : 118
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীকে টেলিফোনে জানালেন ভুটানের প্রধানমন্ত্রী ডঃ লোটাই শেরিং-এর শুভেচ্ছা
নয়াদিল্লি, ২৪ মে,, ২০১৯
লোকসভা নির্বাচনে জয়ের জন্য প্রধানমন্ত্রী শ্রী নরেন্দ্র মোদীকে গতকাল টেলিফোনে শুভেচ্ছা জানান ভুটানের প্রধানমন্ত্রী ডঃ লোটাই শেরিং।
ভুটানের প্রধানমন্ত্রী ডঃ লোটাই শেরিং বলেন, প্রধানমন্ত্রী শ্রী নরেন্দ্র মোদী ভারতে দক্ষ নেতৃত্বের পরিচয় দিয়েছেন। তিনি আশাপ্রকাশ করেন, নরেন্দ্র মোদীর নেতৃত্বেই ভারতবাসী সফল লক্ষ্যপূরণ করতে পারবে।
প্রধানমন্ত্রী নরেন্দ্র মোদী শুভেচ্ছা জানানোর জন্য ভুটানের প্রধানমন্ত্রীকে ধন্যবাদ জানান। শ্রী মোদী বলেন, কেন্দ্রীয় সরকার আগামীদিনে ভুটানের সঙ্গে বন্ধুত্বপূর্ণ সম্পর্ক বজায় রেখে যৌথভাবে কাজ চালিয়ে যাবে।
CG/SC/NS
(Visitor Counter : 80